Ιδανική επιλογή για διαμονή στο νησί. Το σπίτι βρίσκεται σε ιδανική τοποθεσία (τόσο από άποψη θέας όσο και από πλευράς αποστάσεων για τη Σκάλα, την χώρα και τις περισσότερες παραλίες), είναι πανέμορφο, πεντακάθαρο και πλήρως εξοπλισμένο ως κύρια (και όχι απλά εξοχική) κατοικία ενώ διαθέτει μια υπέροχη και τεράστια βεράντα που βλέπει την Παραλία του Κάμπου και την Χώρα. Το μπάνιο είναι πανέμορφα ανακαινισμένο, ευρύχωρο και απόλυτα λειτουργικό. Η κουζίνα είναι πολύ μεγάλη και πλήρως εξοπλισμένη με όλες τις συσκευές που χρειάζεται κανείς ενώ το παράθυρό της προσφέρει εξαιρετική θέα στη θάλασσα του Κάμπου και τη Χώρα. Παρότι όλα τα δωμάτια διαθέτουν κλιματισμό, δεν χρειάστηκε να χρησιμοποιήσουμε κανένα βράδυ το aircondition, καθώς ο προσανατολισμός του σπιτιού είναι τέτοιος που έχει δροσιά.
Η φιλοξενία της Κατερίνας ξεπέρασε κάθε προσδοκία μας, καθώς η ίδια είναι ένας πολύ ζεστός και αξιαγάπητος άνθρωπος που χαίρεται να υποδέχεται τους επισκέπτες. Είναι άμεση, εξυπηρετικότατη, φιλική, που σε κάνει να νιώθεις ότι την γνωρίζεις χρόνια - σαν πραγματικά να σε φιλοξενεί μία φίλη. Μας είχε προμηθεύσει με εκλεκτά πράγματα για το πρωινό μας που δεν εξαντλήθηκαν μέχρι το τέλος της παραμονής μας. Η Κατερίνα έχει φροντίσει για όλα. Ακόμα και για πετσέτες μπάνιου, μάσκα θαλάσσης, cooler με παγοκύστες κι ότι μπορείς να χρειαστείς για παραλία και όχι μόνο.
Δεν θα μπορούσαμε να έχουμε καλύτερη οικοδέσποινα.